CELEX: 52005SC0657
Language: el
Date: 2005-05-23
Title: Σχέδιο Αποφασης της Μικτης Επιτροπης ΕΚ/ΕΖΕΣ για την Κοινη Διαμετακομιση για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης - Σχέδιο της Κοινής Θέσης της Κοινότητας

Σημαντική ανακοίνωση νομικού περιεχομένου

|

52005SC0657

Σχέδιο Αποφασης της Μικτης Επιτροπης ΕΚ/ΕΖΕΣ για την Κοινη Διαμετακομιση για την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης - Σχέδιο της Κοινής Θέσης της Κοινότητας  /* SEC/2005/0657 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 23.5.2005SEC(2005) 657 τελικόΣχέδιοΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΚ/ΕΖΕΣ ΓΙΑ ΤΗΝ ΚΟΙΝΗ ΔΙΑΜΕΤΑΚΟΜΙΣΗγια την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης- Σχέδιο της Κοινής Θέσης της Κοινότητας - (υποβληθέν από την Επιτροπή)ΑΙΤΙΟΛΟΓΙΚΗ ΕΚΘΕΣΗ Πλαίσιο της πρότασης |Λόγοι υποβολής και στόχοι της πρότασης Η παρούσα πρόταση αποσκοπεί στην εξασφάλιση της πλήρους χρήσης του νέου μηχανογραφημένου συστήματος διαμετακόμισης (NCTS) στο πλαίσιο της σύμβασης για το κοινό καθεστώς διαμετακόμισης, η οποία εναρμονίζεται με την κοινοτική νομοθεσία. |Γενικό πλαίσιο Το NCTS λειτουργεί πλήρως και έχει αποδειχθεί αξιόπιστο και ικανοποιητικό τόσο για τις τελωνειακές διοικήσεις όσο και για τους οικονομικούς φορείς. |Υφιστάμενες διατάξεις στον τομέα τον οποίο αφορά η πρόταση Δεν υπάρχουν ισχύουσες διατάξεις στον τομέα τον οποίο αφορά η πρόταση. |Συνέπεια σε σχέση με άλλες πολιτικές και στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μέρη και αξιολόγηση των επιπτώσεων |Διαβουλεύσεις με τα ενδιαφερόμενα μέρη |Μέθοδοι διαβούλευσης, κύριοι τομείς-στόχοι και γενικό προφίλ των συνομιλητών Επαφές με τους οικονομικούς φορείς στο πλαίσιο της «Ομάδας επαφών για τη διαμετακόμιση». |Σύνοψη των απαντήσεων και τρόπος με τον οποίον ελήφθησαν υπόψη Δεδομένου ότι η πρόταση είναι εναρμονισμένη με την κοινοτική νομοθεσία, έγινε ευνοϊκά δεκτή από τις επιχειρήσεις. |Συλλογή και χρήση εμπειρογνωμοσύνης |Δεν υπήρξε ανάγκη προσφυγής σε εξωτερικούς εμπειρογνώμονες. |Αξιολόγηση των επιπτώσεων Η μη εναρμόνιση με την κοινοτική νομοθεσία συνεπάγεται τη χρήση δύο διαφορετικών συστημάτων διαμετακόμισης. Η εναρμόνιση με την κοινοτική νομοθεσία συνεπάγεται τη χρήση ενός συστήματος. |Νομικά στοιχεία της πρότασης |Σύνοψη της προτεινόμενης δράσης Δεδομένου ότι το μηχανογραφημένο σύστημα διαμετακόμισης λειτουργεί πλήρως για όλα τα συμβαλλόμενα μέρη της σύμβασης περί κοινού καθεστώτος διαμετακόμισης και ότι το σύστημα έχει αποδειχθεί αξιόπιστο και ικανοποιητικό τόσο για τις τελωνειακές διοικήσεις όσο και για τους οικονομικούς φορείς, δεν δικαιολογείται πλέον, από οικονομικής πλευράς, να επιτρέπεται η διεκπεραίωση των διατυπώσεων με βάση δηλώσεις διαμετακόμισης που έχουν συνταχθεί εγγράφως, με εξαίρεση τις περιπτώσεις που δεν υπάρχουν μηχανογραφημένα συστήματα (στα τελωνεία ή στις επιχειρήσεις) ή που οι δηλώσεις προσκομίζονται από ταξιδιώτες. Εντούτοις, η απόφαση να επιτραπεί η υποβολή δηλώσεων διαμετακόμισης που έχουν συνταχθεί εγγράφως θα ήταν σκόπιμο να αφεθεί στη διακριτική ευχέρεια κάθε συμβαλλόμενου μέρους, ώστε να καθίσταται δυνατή η καλύτερη συμμόρφωση με τις γενικές απαιτήσεις του εκάστοτε συμβαλλόμενου μέρους. Δεδομένου ότι ορισμένες χώρες χρειάζεται να τελειοποιήσουν την ανάπτυξη των αναγκαίων εργαλείων και συνδέσεων, ώστε να επιτρέψουν σε όλους τους οικονομικούς φορείς να συνδεθούν με το μηχανογραφημένο σύστημα διαμετακόμισης, πρέπει να προβλεφθεί μεταβατική περίοδος κατά την οποία θα επιτρέπεται η χρήση δηλώσεων διαμετακόμισης που έχουν συνταχθεί εγγράφως. Εκτός από τις περιπτώσεις κατά τις οποίες δεν λειτουργεί το μηχανογραφημένο σύστημα διαμετακόμισης του τελωνείου ή το σύστημα υποβολής της ηλεκτρονικής αίτησης του κυρίου υποχρέου, οι αρμόδιες αρχές που αποδέχονται δηλώσεις διαμετακόμισης οι οποίες έχουν συνταχθεί εγγράφως οφείλουν να διασφαλίζουν ότι τα στοιχεία για τη διαμετακόμιση ανταλλάσσονται μεταξύ των αρμόδιων αρχών με χρήση της τεχνολογίας των πληροφοριών και των δικτύων ηλεκτρονικών υπολογιστών. Αυτό είναι το αντικείμενο του σχεδίου απόφασης αριθ. XX/2005 της μικτής επιτροπής ΕΚ-ΕΖΕΣ. Για το παρόν σχέδιο απόφασης διατύπωσε ευνοϊκή γνώμη η ομάδα εργασίας ΕΚ-ΕΖΕΣ για την κοινή διαμετακόμιση. Το παρόν σχέδιο απόφασης υποβάλλεται στο Συμβούλιο προκειμένου να καθοριστεί η θέση της Κοινότητας, με σκοπό την τελική έγκριση της απόφασης από την μικτή επιτροπή ΕΚ-ΕΖΕΣ για την κοινή διαμετακόμιση μέσω γραπτής διαδικασίας. |Νομική βάση Άρθρο 15 παράγραφος 3 στοιχείο α) της σύμβασης της 20 Μαΐου 1987 περί κοινού καθεστώτος διαμετακόμισης. |Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν ισχύει. |Αρχή της αναλογικότητας Δεδομένου ότι η πρόταση αποτελεί τροποποίηση διεθνούς σύμβασης με σκοπό την εναρμόνισή της με την κοινοτική νομοθεσία, η αρχή της αναλογικότητας καθίσταται άνευ αντικειμένου. |Επιλογή της νομικής πράξης |Προτεινόμενη πράξη: άλλη. |Η χρήση άλλων μέσων δεν θα ήταν σκόπιμη για τον(-ους) ακόλουθο(-ους) λόγο(-ους). Δεδομένου ότι η πρόταση αποτελεί τροποποίηση διεθνούς σύμβασης με σκοπό την εναρμόνισή της με την κοινοτική νομοθεσία, δεν είναι σκόπιμη η χρήση άλλων μέσων. |Δημοσιονομικές επιπτώσεις |Η πρόταση δεν έχει καμία δημοσιονομική επίπτωση για τον κοινοτικό προϋπολογισμό. |Συμπληρωματικές πληροφορίες |Προσομοίωση, πιλοτική φάση και μεταβατική περίοδος |Η πρόταση αποτέλεσε ή θα αποτελέσει αντικείμενο προσομοίωσης ή πιλοτικής φάσης. |Η πρόταση αποτέλεσε ή θα αποτελέσει αντικείμενο μεταβατικής περιόδου. |Απλοποίηση |Η πρόταση προβλέπει την απλοποίηση των διοικητικών διαδικασιών για τις δημόσιες αρχές (κοινοτικές ή εθνικές), την απλοποίηση των διοικητικών διαδικασιών για τα ιδιωτικά μέρη. |Μία ενιαία διαδικασία (μηχανογραφημένη αντί έντυπης) χρησιμοποιείται για τον έλεγχο των αποστολών στο πλαίσιο διαμετακόμισης. |Μία ενιαία διαδικασία και η δυνατότητα για τους οικονομικούς φορείς να γνωρίζουν την κατάσταση της διαδικασίας που προβλέπεται από ορισμένα κράτη μέλη και χώρες της ΕΖΕΣ. |1.  ΣχέδιοΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΚ/ΕΖΕΣ ΓΙΑ ΤΗΝ ΚΟΙΝΗ ΔΙΑΜΕΤΑΚΟΜΙΣΗγια την τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισηςΗ ΜΙΚΤΗ ΕΠΙΤΡΟΠΗ,Έχοντας υπόψη τη σύμβαση της 20ής Μαΐου 1987 περί κοινού καθεστώτος διαμετακόμισης[1], και ιδίως το άρθρο 15 παράγραφος 3 στοιχείο α),Εκτιμώντας τα ακόλουθα:(1) Το μηχανογραφημένο σύστημα διαμετακόμισης λειτουργεί πλήρως για όλα τα συμβαλλόμενα μέρη της σύμβασης περί κοινού καθεστώτος διαμετακόμισης και το σύστημα έχει αποδειχθεί αξιόπιστο και ικανοποιητικό τόσο για τις τελωνειακές διοικήσεις όσο και για τους οικονομικούς φορείς.(2) Υπό τις συνθήκες αυτές, δεν δικαιολογείται πλέον, από οικονομικής πλευράς, να επιτρέπεται η διεκπεραίωση των διατυπώσεων με βάση δηλώσεις διαμετακόμισης οι οποίες έχουν συνταχθεί εγγράφως, η χρήση των οποίων υποχρεώνει τις τελωνειακές αρχές να εισάγουν χειρόγραφα τα στοιχεία της δήλωσης στο μηχανογραφημένο σύστημα. Συνεπώς, θα ήταν ευκταίο, γενικά, όλες οι δηλώσεις διαμετακόμισης να υποβάλλονται με τη χρήση τεχνικής επεξεργασίας δεδομένων.(3) Εντούτοις, η απόφαση να επιτραπεί η υποβολή δηλώσεων διαμετακόμισης που έχουν συνταχθεί εγγράφως θα ήταν σκόπιμο να αφεθεί στη διακριτική ευχέρεια κάθε συμβαλλόμενου μέρους, ώστε να καθίσταται δυνατή η καλύτερη συμμόρφωση με τις γενικές απαιτήσεις του εκάστοτε συμβαλλόμενου μέρους.(4) Η χρήση δηλώσεων διαμετακόμισης που έχουν συνταχθεί εγγράφως θα πρέπει να επιτρέπεται σε εξαιρετικές περιπτώσεις κατά τις οποίες δεν λειτουργεί το μηχανογραφημένο σύστημα διαμετακόμισης του τελωνείου ή το σύστημα υποβολής της ηλεκτρονικής αίτησης του φορέα, ώστε να δύνανται οι οικονομικοί φορείς να φέρουν σε πέρας τις πράξεις διαμετακόμισης.(5) Για να δύνανται οι ταξιδιώτες να διενεργούν πράξεις διαμετακόμισης, οι αρμόδιες αρχές θα ήταν σκόπιμο να επιτρέπουν τη χρήση δηλώσεων διαμετακόμισης που έχουν συνταχθεί εγγράφως στις περιπτώσεις κατά τις οποίες οι ταξιδιώτες δεν έχουν δυνατότητα άμεσης πρόσβασης στο μηχανογραφημένο σύστημα διαμετακόμισης.(6) Δεδομένου ότι ορισμένες χώρες χρειάζεται να αναπτύξουν και να εφαρμόσουν τα αναγκαία εργαλεία και συνδέσεις, ώστε να επιτρέψουν σε όλους τους οικονομικούς φορείς να συνδεθούν με το μηχανογραφημένο σύστημα διαμετακόμισης, θα πρέπει να προβλεφθεί μεταβατική περίοδος κατά την οποία να επιτρέπεται η χρήση δηλώσεων διαμετακόμισης που έχουν συνταχθεί εγγράφως.(7) Εκτός από τις περιπτώσεις κατά τις οποίες δεν λειτουργεί το μηχανογραφημένο σύστημα διαμετακόμισης του τελωνείου ή το σύστημα υποβολής της ηλεκτρονικής αίτησης του κυρίου υποχρέου, οι αρμόδιες αρχές που αποδέχονται δηλώσεις διαμετακόμισης οι οποίες έχουν συνταχθεί εγγράφως οφείλουν να διασφαλίζουν ότι τα στοιχεία για τη διαμετακόμιση ανταλλάσσονται μεταξύ των αρμόδιων αρχών με χρήση της τεχνολογίας των πληροφοριών και των δικτύων ηλεκτρονικών υπολογιστών.(8) Οι σχετικές διατάξεις πρέπει να τροποποιηθούν ανάλογα,ΑΠΟΦΑΣΙΖΕΙ:Άρθρο 1Το προσάρτημα I της σύμβασης της 20ής Μαΐου 1987 τροποποιείται όπως αναφέρεται στο παράρτημα της παρούσας απόφασης.Άρθρο 2Η παρούσα απόφαση τίθεται σε ισχύ την ημερομηνία έκδοσής της.Εφαρμόζεται από την 1η Ιουλίου 2005.Ωστόσο, οι αρμόδιες αρχές δύνανται να εξακολουθήσουν να αποδέχονται δηλώσεις διαμετακόμισης που έχουν συνταχθεί εγγράφως μέχρι τις 31 Δεκεμβρίου 2006 το αργότερο.Στις περιπτώσεις που οι αρμόδιες αρχές αποφασίσουν να αποδέχονται δηλώσεις διαμετακόμισης που έχουν συνταχθεί εγγράφως μετά την 1η Ιουλίου 2005, η σχετική απόφαση απαιτείται να κοινοποιηθεί στην Επιτροπή εγγράφως πριν από την 1η Ιουλίου 2005. Στην περίπτωση αυτή, οι αρμόδιες αρχές των εν λόγω χωρών οφείλουν να διασφαλίζουν ότι τα στοιχεία για τη διαμετακόμιση ανταλλάσσονται μεταξύ των αρμόδιων αρχών μέσω της τεχνολογίας των πληροφοριών και των δικτύων ηλεκτρονικών υπολογιστών.,Για τη Μικτή ΕπιτροπήΟ ΠρόεδροςΠΑΡΑΡΤΗΜΑΤο προσάρτημα Ι τροποποιείται ως εξής:1. Το άρθρο 17 αντικαθίσταται από το ακόλουθο κείμενο:«Δηλώσεις διαμετακόμισης μέσω τεχνικής επεξεργασίας δεδομένωνΆρθρο 171. Οι δηλώσεις διαμετακόμισης υποβάλλονται στο τελωνείο αναχώρησης μέσω τεχνικής επεξεργασίας δεδομένων.2. Οι δηλώσεις διαμετακόμισης που υποβάλλονται μέσω ανταλλαγής πρότυπων μηνυμάτων EDI συμμορφώνονται με τη δομή και τα στοιχεία που ορίζονται στο προσάρτημα ΙΙΙ.3. Όταν η δήλωση διαμετακόμισης υποβάλλεται με εισαγωγή των στοιχείων που απαιτούνται για τη διεκπεραίωση των διατυπώσεων στο σύστημα επεξεργασίας δεδομένων των αρμόδιων αρχών, τα στοιχεία της γραπτής δήλωσης που αναφέρονται στο προσάρτημα ΙΙΙ αντικαθίστανται από τη διαβίβαση, στις αρμόδιες αρχές που έχουν οριστεί για το σκοπό αυτό, στοιχείων που έχουν κωδικοποιηθεί ή καταρτιστεί σε άλλη μορφή, την οποία καθορίζουν οι αρμόδιες αρχές, και αντιστοιχούν στις μνείες που απαιτούνται για τις γραπτές δηλώσεις ενόψει της επεξεργασίας τους από ηλεκτρονικούς υπολογιστές.4. Όταν το κοινό καθεστώς διαμετακόμισης διαδέχεται, στη χώρα αναχώρησης, κάποιον άλλο τελωνειακό προορισμό, το τελωνείο αναχώρησης έχει την ευχέρεια να ζητήσει την προσκόμιση των σχετικών παραστατικών.5. Τα εμπορεύματα προσκομίζονται μαζί με το έγγραφο μεταφοράς. Το τελωνείο αναχώρησης δύναται να παράσχει απαλλαγή από την υποχρέωση προσκόμισης του εν λόγω εγγράφου κατά τη διεκπεραίωση των τελωνειακών διατυπώσεων, εφόσον αυτό παραμένει στη διάθεσή του.»2. Το άρθρο 18 αντικαθίσταται από το ακόλουθο κείμενο:«Γραπτές δηλώσεις διαμετακόμισηςΆρθρο 181. Τα εμπορεύματα δύνανται να τεθούν υπό κοινό καθεστώς διαμετακόμισης μέσω δήλωσης διαμετακόμισης που καταρτίζεται επί εντύπου το οποίο αντιστοιχεί σε ένα από τα υποδείγματα που παρατίθενται στο προσάρτημα III και σύμφωνα με τη διαδικασία που καθορίζουν από κοινού τα συμβαλλόμενα μέρη(α) όταν δεν λειτουργεί το μηχανογραφημένο σύστημα διαμετακόμισης των αρμόδιων αρχών,(β) όταν δεν λειτουργεί το σύστημα υποβολής της ηλεκτρονικής αίτησης του κυρίου υποχρέου.2. Η χρήση γραπτής δήλωσης διαμετακόμισης σύμφωνα με την παράγραφο 1 στοιχείο β) υπόκειται στην έγκριση των αρμόδιων αρχών.3. Οι διατάξεις της παραγράφου 1 εφαρμόζονται επίσης(α) όταν το αποφασίζει ένα συμβαλλόμενο μέρος,(β) όταν τα εμπορεύματα μεταφέρονται από ταξιδιώτες οι οποίοι δεν έχουν άμεση πρόσβαση στο μηχανογραφημένο σύστημα του τελωνείου και συνεπώς δεν διαθέτουν τρόπο υποβολής της δήλωσης διαμετακόμισης μέσω τεχνικής επεξεργασίας δεδομένων στο τελωνείο αναχώρησης. Οι αρμόδιες αρχές επιτρέπουν την υπαγωγή των εμπορευμάτων σε κοινό καθεστώς διαμετακόμισης μέσω δήλωσης διαμετακόμισης που καταρτίζεται επί εντύπου το οποίο αντιστοιχεί σε ένα από τα υποδείγματα που παρατίθενται στο προσάρτημα ΙΙΙ.Σε αυτές τις περιπτώσεις, οι αρμόδιες αρχές οφείλουν να διασφαλίζουν ότι τα στοιχεία για τη διαμετακόμιση ανταλλάσσονται μεταξύ των αρμόδιων αρχών μέσω της τεχνολογίας των πληροφοριών και των ηλεκτρονικών δικτύων.4. Το έντυπο της δήλωσης διαμετακόμισης μπορεί να συνοδεύεται από ένα ή περισσότερα συμπληρωματικά έντυπα που αντιστοιχούν σε ένα από τα υποδείγματα τα οποία παρατίθενται στο προσάρτημα ΙΙΙ και αποτελούν αναπόσπαστο μέρος της δήλωσης.5. Αντί των συμπληρωματικών εντύπων, είναι δυνατό να χρησιμοποιούνται οι πίνακες φόρτωσης που έχουν καταρτιστεί σύμφωνα με το υπόδειγμα που περιλαμβάνεται στο προσάρτημα ΙΙΙ, ως περιγραφικό μέρος της δήλωσης διαμετακόμισης, της οποίας αποτελούν αναπόσπαστο μέρος.6. Τα έντυπα που αναφέρονται στις παραγράφους 1, 3 έως 5 συμπληρώνονται σύμφωνα με το προσάρτημα III. Τυπώνονται και συμπληρώνονται σε μία από τις επίσημες γλώσσες των συμβαλλομένων μερών, που γίνεται αποδεκτή από τις αρμόδιες αρχές της χώρας αναχώρησης. Εάν κριθεί αναγκαίο, οι αρμόδιες αρχές της χώρας την οποία αφορά η πράξη κοινής διαμετακόμισης έχουν τη δυνατότητα να ζητήσουν μετάφραση των εν λόγω εντύπων στην επίσημη γλώσσα ή σε μία από τις επίσημες γλώσσες της εν λόγω χώρας.7. Οι διατάξεις του άρθρου 17 παράγραφοι 4 και 5 εφαρμόζονται τηρουμένων των αναλογιών.»[1] ΕΕ L 226 της 13.8.1987, σ. 2. Σύμβαση όπως τροποποιήθηκε την τελευταία φορά με την απόφαση 2/2002/EΚ (ΕΕ L 4 της 9.1.2003, σ. 18).